### NN 82/2018 (14.9.2018.), Rješenje o određivanju područja stalnog graničnog prijelaza za međunarodni promet putnika i roba u cestovnom prometu Slavonski Brod

POLICIJSKA UPRAVA
 BRODSKO-POSAVSKA

1640

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16.), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj 150/04) i člankom 5. Uredbe o graničnim prijelazima Republike Hrvatske (»Narodne novine« 79/13), Policijska uprava brodsko-posavska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU SLAVONSKI BROD

Članak 1.

Područje Stalnog graničnog prijelaza za međunarodni promet putnika i roba u cestovnom prometu Slavonski Brod obuhvaća otvoreni prostor na kojem se nalazi državna cesta D-53, koja se proteže od državne granice s Bosnom i Hercegovinom do 600 m u dubinu teritorija Republike Hrvatske.

Članak 2.

Ukupna površina Stalnog graničnog prijelaza za međunarodni promet putnika i roba u cestovnom prometu Slavonski Brod iznosi 25 865,65 m².

Članak 3.

Područje Stalnog graničnog prijelaza za međunarodni promet putnika i roba u cestovnom prometu Slavonski Brod obuhvaća katastarsku česticu 3678/2 k.o. Slavonski Brod.

Područje graničnog prijelaza obuhvaća prostor desno i lijevo od prometnice D-53, gledano u pravcu Bosne i Hercegovine namijenjen za obavljanje poslova policije i carine s posebno uređenim površinama za zaustavljanje.

Na području Stalnog graničnog prijelaza za međunarodni promet putnika i roba u cestovnom prometu Slavonski Brod gdje je predviđena granična kontrola gledajući od zapada prema istoku nalazi se:

Dvije izlazne prometne trake za kontrolu vozila i robe u robnom prometu s dva parkirna mjesta za teretna vozila. Sa sjeverne strane nalazi se kontrolna točka s kontrolnom kućicom za carinu, kolnom vagom nosivosti 50 t, dva prometna traka, ispod nadstrešnice površine 157 m². Sa južne strane se nalazi kontrolna točka s povišenom platformom, carinskom i policijskom kontrolnom kućicom ispod nadstrešnice površine 145 m².

Zidani objekt površine 120 m². Sjeverno od objekta nalazi se osam, a južno od objekta 10 parkirnih mjesta za osobna vozila.

Prostor za kontrolu putničkog prometa koji se nalazi ispod nadstrešnice površine 1232 m² sa 6 ulazno-izlaznih prometnih traka te tri carinske i tri policijske kontrolne kućice.

Centralni montažni objekt površine 795 m² u dvije etaže u kojemu se nalaze prostorije carine, policije i špedicija. Južno od centralnog objekta se nalazi 15 parkirnih mjesta za osobna vozila. Sjeverno od centralnog objekta nalazi se objekt za detaljni pregled osobnih vozila (površine 80 m²) kojeg čine dvije spojene prostorije za druga liniju granične kontrole vozila, s tri strane zatvorene laganim plastičnim panelima, a s prednje strane nalaze se vrata na daljinsko pokretanje. U unutrašnjosti svake prostorije nalazi se kanal za detaljni pregled podvozja osobnih vozila. Na prostoru graničnog prijelaza nalazi se i sanitarni čvor za putnike veličine 35 m².

Krajnje istočno nalazi se ulazni teretni terminal s 15 parkirnih mjesta za teretna vozila i sanitarnim čvorom za vozače kamiona (površine 35 m²). Južno od parkirališta je kontrolna točka s povišenom platformom, kontrolnom kućicom za policiju i carinu, kolnom vagom nosivosti 50 t, dva prometna traka, razdjelnim otokom, ispod nadstrešnice površine 122 m². Sjeverno je kontrolna točka – prostor za carinsku kontrolu s povišenim platformama/otocima i dvije prometne trake natkrivene nadstrešnicom od 330 m², uz koje je smještena zgrada za detaljni pregled teretnih vozila (272 m²), s kanalom za pregled i povišene platforme za istovar robe (vanjska i unutarnja), hidraulička dizalica, skladište za istovarenu robu, spremišta za opremu i alat, ured, sanitarni prostor.

Članak 4.

Stupanjem na snagu ovog Rješenja prestaje važiti Rješenje o određivanju područja Međunarodnog cestovnog graničnog prijelaza Slavonski Brod (»Narodne novine«, broj 99/06).

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-11-12-1/1-5286/18.
 Slavonski Brod, 4. rujna 2018.

Načelnik
 Antun Valić, v. r.